Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20) i članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika, na 14. sjednici od 16. lipnja 2023. godine, donosi

**O D L U K U**

**o raspodjeli rezultata za 2022. godinu**

Članak 1.

Stanja utvrđena na osnovnim računima podskupine 922 (višak/manjak prihoda) u poslovnim knjigama i iskazana u financijskim izvještajima Grada Šibenika razine 22 na dan 31.12.2022. godine u kunama, odnosno na dan 01.01.2023. godine u eurima iznose:

9221-1 Višak prihoda poslovanja 43.140.523,09 kn (5.725.731,38 eura)

9221-3 Višak primitaka od financijske imovine 5.346.171,67 kn (709.558,92 eura)

9222-2 Manjak prihoda od nefinancijske imovine 113.706.550,19 kn (15.091.452,68 eura)

Članak 2.

Višak prihoda poslovanja u iznosu od 43.140.523,09 kn (5.725.731,38 eura) te višak primitaka od financijske imovine u iznosu od 5.346.171,67 kn (709.558,92 eura) raspodjeljuju se za pokriće manjka prihoda od nefinancijske imovine u ukupnom iznosu od 48.486.694,76 kn (6.435.290,30 eura).

Članak 3.

Manjak prihoda od nefinancijske imovine u iznosu od 65.219.855,43 kn (8.656.162,38 eura) se planira pokriti sukcesivno kroz trogodišnje razdoblje sukladno važećem Višegodišnjem planu uravnoteženja Proračuna Grada Šibenika za razdoblje 2023. - 2025. godine.

Članak 4.

Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 401-05/23-01/04

URBROJ: 2182-1-06/1-23-3

Šibenik, 16. lipnja 2023.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović

**OBRAZLOŽENJE**

Odredbom članka 82. stavka 2. Pravilnika o proračunskom računovodstvu i računskom planu ("Narodne novine" broj 124/14, 115/15, 87/16, 3/18, 126/19 i 108/20) propisano je da se stanja utvrđena na osnovnim računima podskupine 922 – višak/manjak prihoda i iskazana u financijskim izvještajima za proračunsku godinu raspodjeljuju u sljedećoj proračunskoj godini u skladu s Odlukom o raspodjeli rezultata.

Grad Šibenik izradio je i predao financijske izvještaje za 2022. godinu u obliku i rokovima propisanim Pravilnikom o financijskom izvještavanju u proračunskom računovodstvu, pri čemu je na dan 31. prosinca 2022. godine kao financijski rezultat poslovanja utvrđen ukupan kumulirani manjak prihoda od nefinancijske imovine u iznosu od 65.219.855,43 kn. Utvrđeni financijski rezultat poslovanja u svojoj računovodstveno propisanoj strukturi proizlazi iz viška prihoda poslovanja u iznosu od 43.140.523,09 kn, viška primitaka od financijske imovine u iznosu od 5.346.171,67 kn, manjka prihoda od nefinancijske imovine u iznosu od 49.461.806,52 kn (nakon izvršene obvezne korekcije rezultata za prihode poslovanja utrošene u nabavu nefinancijske imovine) te prenesenog manjka prihoda od nefinancijske imovine iz prethodnih godina u iznosu od 64.244.743,67 kn.

Višak prihoda poslovanja ostvaren je kao rezultat više ostvarenih prihoda poslovanja (prihod od poreza, prihod od imovine i dr.) u odnosu na izvršene rashode poslovanja (rashode za zaposlene, materijalne rashode, financijske rashode, pomoći, naknade i ostale rashode poslovanja) u 2022. godini. Manjak prihoda od nefinancijske imovine rezultat je manje ostvarenih prihoda od prodaje gradske imovine (zemljišta, poslovnih objekata i dr.) i znatno većih ulaganja u nabavu građevinskih objekata, postrojenja i opreme, prijevoznih sredstava, dodatnih ulaganja u građevinske objekte te ulaganja u tuđu imovinu radi prava korištenja u 2022. godini. Višak primitaka od financijske imovine ostvaren je zbog kratkoročnog zaduženja u 2022. godini.

Odlukom o raspodjeli rezultata se predlaže pokriće dijela manjka prihoda od nefinancijske imovine s ostvarenim viškom prihoda poslovanja i primitaka od financijske imovine.

S obzirom da se radi o Odluci koja je isključivo računovodstvenog karaktera, nije bilo potrebno prethodno provoditi postupak savjetovanja za zainteresiranom javnošću.